महिला ने खुद पर केरोसिन छिड़ककर आग लगाई, मौत
मालवा मिल के पास स्थित सुलभ कॉम्प्लेक्स में शनिवार सुबह एक महिला ने खुद पर केरोसिन छिड़ककर आग लगा ली। चीख सुनकर लोग मौके पर पहुंचे, लेकिन तब तक महिला बुरी तरह झुलस चुकी थी। उसकी वहीं मौत हो गई।
तुकोगंज पुलिस के मुताबिक घटना चाणक्य कॉम्प्लेक्स के सामने सुबह 10.30 बजे हुई। सूचना मिलते ही एम्बुलेंस 108 और पुलिस की टीम मौके पर पहुंची। डॉक्टरों ने जांच कर महिला को मृत घोषित कर दिया। एफएसएल टीम के डॉ. सुधीर शर्मा मौके पर पहुंचे और जांच की। उन्होंने बताया कॉम्प्लेक्स में केरोसिन का डिब्बा और माचिस मिली है। अंदर की छत पर भी धुआं जमा था, जिससे साफ है महिला ने खुद को बाथरूम में बंदकर आग लगाई, फिर जलती हुई बाहर निकली। महिला की शिनाख्त बसंतीबाई निवासी काजी की चाल के रूप में हुई है। पुलिस मामले में जांच कर रही है।
महिला की शिनाख्त नहीं होने पर पुलिसकर्मी मोबाइल में उसका फोटो लेकर लोगों को दिखाते रहे, बाद में महिला की जानकारी मिल सकी।
hin_Deva hin_Deva hin_Deva hin_Deva